**Cwestiynau a Ofynnir yn Aml**

**C Beth yw’r system arlwyo heb ddefnyddio arian parod?**

**A** Ateb a ddyluniwyd i ddiwallu anghenion y ddarpariaeth arlwyo y mae ysgolion heddiw yn gofyn amdano yw'r system Arlwyo Heb Ddefnyddio Arian. Mae Ateb Heb Arian Parod Trust-e yn caniatáu i ysgolion ddarparu gwasanaeth prydau i'w myfyrwyr a'u staff mewn modd cyflymach, mwy effeithlon a mwy deniadol

**C Beth yw 'biometrig?'**

**A** Yn syml, dull o adnabod unigolion penodol yw biometreg, neu system fiometrig. Mae System Trust-e, sy'n system Heb Ddefnyddio Arian Parod yn defnyddio sgan sy'n seiliedig ar algorithm. Mae'n darllen rhwng 50 a 130 o bwyntiau ar y bys / y bawd. Nid adnabod olion bysedd y mae o gwbl, a dim ond yn y System Heb Arian y bydd yn cael ei ddefnyddio.

**Q Sut mae system fiometrig yn gweithio?**

**A** Mae gwybodaeth am ddisgybl neu aelod o staff sydd wedi'i gofrestru'n fiometrig yn cael ei storio ar reolydd biometrig diogel yn yr ysgol. Dim ond eich darparwr, Nationwide Retail Systems, sy'n gallu cael mynediad drwy ganiatâd yr ysgol. Pan fydd y cyfrif yn cael ei gredydu, bydd y disgybl neu'r aelod o staff yn rhoi ei bys / bawd ar Ddarllenydd Biometrig ar y Derfynell EPOS. Bydd hwn yn chwilio am eu cyfrif ac yn eu galluogi i brynu eitemau trwy ddefnyddio'r dull adnabod hwn.

**C Sut fydd fy mhlentyn yn cofrestru ar y system biometrig?**

**A** Bydd diwrnodau cofrestru yn cael eu cynnal cyn diwrnod 'mynd yn fyw' y System Heb Arian. Ar y dyddiau hyn, bydd terfynellau cofrestru yn cael eu gosod yn yr ysgol. Bydd eich plentyn yn bresennol ar amser penodol, a bydd gofyn iddo osod ei fys / ei fawd ar y Darllenydd biometrig ddwywaith i gael templed paru. Ni chymer hyn ond ychydig eiliadau. Os ydych wedi dewis i "optio allan" o'r weithdrefn hon, bydd eich plentyn yn cael cod PIN 4-digid i'w ddefnyddio yn lle.

**C Sut y mae gwneud taliadau i gredydu cyfrif?**

**A** Gallwch gredydu cyfrif ag unrhyw swm (lleiafswm trafodiad o £ 10) drwy unrhyw un o'r dulliau canlynol. Pan fydd cyfrif wedi cael ei gredydu, ni all yr arian gael ei dynnu'n ôl o’r cyfrif ac mae'n rhaid ei wario ar y gwasanaethau prydau ysgol / egwyl.

**Taliadau ar-lein**

Rydym yn cyflwyno taliadau ar-lein mewn partneriaeth â'r Datrysiad Arlwyo Heb Ddefnyddio Arian i wneud taliad ar-lein ewch i www.ParentPay.com <http://www.ParentPay.com>

**PayPoint**

Os nad ydych yn dymuno ychwanegu arian at y cyfrif ar-lein byddwch yn derbyn cerdyn PayPoint, y gellir ei ddefnyddio i ychwanegu at gyfrif eich plentyn yn eich siopau PayPoint lleol. Bydd talu trwy PayPoint yn cymryd hyd at 48 awr i gael ei gredydu i'r cyfrif priodol. Gallwch ddod o hyd i'ch siopau lleol drwy fynd i'r wefan isod:

[www.paypoint.co.uk/locator.aspx](http://www.paypoint.co.uk/locator.aspx)

**C Alla i newid 'terfyn gwariant bob dydd?' Fy mhlentyn**

**A** Gallwch - gall y swm y gall eich plentyn ei wario mewn un diwrnod gael ei newid drwy gais ysgrifenedig i Swyddfa Gyllid yr Ysgol.

**C Beth sy'n digwydd os nad yw cyfrif fy mhlentyn mewn credyd?**

**A**  Gellir prosesu 'benthyg' wrth y til, a fydd wedyn yn caniatáu pryd o fwyd o orddrafft awtomatig y cyfrif, fydd â therfyn gosod o £5. Bydd nodiadau atgoffa yn cael eu hanfon drwy e-bost drwy ParentPay.

**C Sut fydd yr hawl i 'brydau ysgol am ddim' yn gweithio?**

**A** Bydd yr hawl i bob pryd ysgol am ddim yn cael ei gofnodi ar y system cyn y diwrnod y daw'r system yn 'fyw'.

Bydd y System Arlwyo Heb Ddefnyddio Arian yn dyrannu'r symiau am brydau ysgol am ddim, yn ddyddiol i'r cyfrifon priodol. Bydd disgyblion sydd â hawl i PYDd yn aros yn ddienw bob amser gan fod pob math o gyfrif yn cael mynediad yn yr un modd yn union, pa ddull bynnag y talwyd am y bwyd. Sylwch na fydd modd cario drosodd unrhyw arian heb ei wario o'r dyraniad cinio am ddim bob dydd i'r diwrnod nesaf.

**C A all unrhyw un arall ddefnyddio cyfrif fy mhlentyn?**

**A** Na all - oherwydd y system ddiogelwch helaeth ar dempledi biometrig, ni fydd modd i unrhyw un arall gael mynediad i gyfrif eich plentyn. Mae rhagofal eilaidd ar gael, sef delwedd ffotograff a fydd yn cael ei ddyrannu i bob disgybl. Os yw eich plentyn yn defnyddio cod PIN 4-digid, a rhywun arall yn ceisio'i ddefnyddio, mae'r ffotograff a ddangosir wrth y til yn rhybuddio'r gweithredydd bod y pryniant yn dwyllodrus.

**C Mae** **gan fy mhlentyn alergedd. A fydd hyn yn cael ei fonitro drwy'r System Heb Ddefnyddio Arian?**

**A** Bydd - bydd yr holl gofnodion alergedd a gofrestrwyd gyda'r ysgol yn cael eu cofnodi ar y System Heb Ddefnyddio Arian. Pan fydd disgybl yn ceisio prynu eitem sy'n cynnwys cynhwysion y mae ganddo alergedd iddo, bydd y system yn rhybuddio'r gweithredwr a'i atal rhag gwerthu'r eitem a ddewiswyd.

**C A allaf bennu gofynion dietegol fy mhlentyn?**

**A** Bydd y system yn cofrestru unrhyw eitemau na all eich plentyn fwyta oherwydd anghenion dietegol neu resymau crefyddol (cyn belled ag y mae'r ysgol yn ymwybodol ohonynt) yn awtomatig.